Bulgária 2005-ben vett részt először az Eurovíziós Dalversenyen. Debütálásukkor azonban nem sikerült kivívniuk a döntőbe kerülést, és a következő évben sem tudtak továbbjutni az elődöntőből. 2007-ben az elődöntő hatodik helye után a döntőben az ötödik helyen zártak, viszont a 2008-as szabálymódosítás értelmében ez már nem jelentett automatikus helyet a következő évi döntőben. Egészen 2016-ig ez volt az ország legjobb eredménye.